Päiväkodissa työskentelevällä Tädillä on asiaa lasten pukemisesta:

”Mittani alkaa olla täynnä vanhempia, jotka eivät osaa yhtään pukea lastaan kelin mukaan. Nyt kun on tosi kylmä, lapsilla ei ole kunnollisia aluskerrastoja, kunhan jotkut tekokuituiset sukkahousun retaleet päällä. Paljaat vyötäröt vilkkuvat ulkohousun ja ulkotakin välisestä kaistaleesta ja pakkasta voi olla -15!

Tekstiiliurheilijat ovat vielä luku sinänsä. Lapsille ostetaan järkyttävän kalliita ulkovaatteita, jotka eivät kestä yhtään käyttöä. Moni hienoista ja järkyttävän kalliista merkeistä on kunnollisessa käytössä osoittautunut kylmäksi ja esimerkiksi polvistaan paljon nopeammin kuluviksi kuin joku kotimainen vastine tai ihan halpa henkkamaukka. Kuka siitä saa itselleen nostetta, että lapsella on 180 euron kylmä talvihaalari, kysyn vaan?? Näen jatkuvasti töissä lapsia, jotka ovat jo joko palelluttaneet itsensä tai siis joiden vanhemmat ovat palelluttaneet heidät tai jotka olla niillä rajoilla.

Ja sitten ne käsineet. Menkää nyt hyvät ihmiset itseenne niissä hienoissa autoissanne – te ette ehkä tarvitse kunnollisia käsineitä ,mutta lapsi tarvitsee. Lapsi tarvitsee tarpeeksi väljät kintaat, jotka saa kiristettyä kunnolla ja joka ulottuu reilusti hihan päälle. Toivon myös, että ymmärrätte, ettei niitä ulkomaisia prinsessahaalareiden käsineitä ole millään tavalla suunniteltu suomalaiseen talveen vaan keskieurooppalaiseen +1 asteen pakkaseen. Haloo!?!”

T. Täti

Tästä teemasta on Huonossa keskusteltu ennenkin, täältä löydät lisää, jos edellinen avaus herätti mielenkiintoa!

PS. Huonon Äidin kirja on alessa tänään, sitä voit lukea pakkasessa tai kotona vällyjen alla, ihan sama! Täällä!

Mitä ajatuksia tämä herättää? Kerro kommenteissa kohdassa KOMMENTOI tai lähetä oma avauksesi ihan mistä hyvänsä aiheesta Avaudu tästä -lomakkeella! Valitsemme julkaistavat kirjoitukset. Huomaathan, että Avaudu tästä -lomakkeella et voi kommentoida tähän artikkeliin. Tämän artikkeliin jätät kommenttisi kohdassa Kommentoi artikkelia.

— Huono Äiti

Artikkelissa on 34 kommenttia, jätä oma kommenttisi.